[{"text_idx": "#000000", "text": "Ronaldo ludos en la Esperanto-teamo"}, {"text_idx": "#000001", "text": "La fama portugala futbalisto Cristiano Ronaldo konsentis ludi en la Esperanto-teamo dum la kongresa futbalado en Lisbono. Ronaldo iom lernis Esperanton en sia knabag\u0302o en kurso de sia instruisto."}, {"text_idx": "#000002", "text": "Pasintjare dum la Universala Kongreso en Seulo la esperantista futbalteamo unuafoje gajnis kontrau\u0306 teamo de lokanoj, tamen c\u0302efe pro la malalta nivelo de la loka teamo. La s\u0302anco de la Esperanto-teamo ripeti la sukceson en Lisbono estas tre granda, c\u0302ar en la teamo ludos la fama portugala futbalisto Cristiano Ronaldo."}, {"text_idx": "#000003", "text": "En la jaro 2008 li estis nomita la plej bona futbalisto de Eu\u0306ropo kaj la mondo, kaj ricevis la premiojn Ballon d'Or kaj FIFA World Player of the Year Award. Jam en la antau\u0306a jaro li ricevis la Oran S\u0302uon, farinte 42 golojn en 49 mac\u0302oj en sia tiama klubo Manchester United."}, {"text_idx": "#000004", "text": "Cristiano Ronaldo fakte iom lernetis Esperanton en kurso de sia lerneja instruisto, kiu krom esti komunisto estis ankau\u0306 porpalestina aktivulo, el kio rezultas la konata subteno de Ronaldo al la palestina afero. Li promesis ludi en la Esperanto-teamo pro solidareco kun UEA, kiu per sia elekto de kongreslando certigis la mondan c\u0302ampionecon de Portugalio. Li krome eniris la honoran komitaton de la kongreso."}, {"text_idx": "#000005", "text": "Antau\u0306 ol ludi en la Esperanto-teamo Cristiano Ronaldo ludos en la landa teamo de Portugalio en la futbala c\u0302ampionado en Rusio. La fina ludo okazos la 15-an de julio, sed la sukceso de Portugalio jam certas, c\u0302ar lau\u0306 multjara sekreta tradicio la gajnanton elektas la estraro de UEA."}, {"text_idx": "#000007", "text": "Post la prezidantig\u0302o de Mark Fettes la estraro de UEA decidis portempe ne okupig\u0302i pri futbalo. Por g\u0302i ne trovig\u0302is loko en la striktaj prioritatoj de la Strategia Plano. En 2010 la kongreslando, Kubo, krome tute ne partoprenis en la mondc\u0302ampionado."}, {"text_idx": "#000008", "text": "La antau\u0306a regulo estis, ke la kongreslando gajnos, se g\u0302i partoprenas, sed Kubo estas malforta futballando. Tio tamen eble s\u0302ang\u0302ig\u0302os, c\u0302ar poste c\u0302efa futbalteamo de Roterdamo, Feyenoord, au\u0306spiciate de UEA arang\u0302is regulan c\u0302iujaran trejnsemajnon por talentaj kubaj junuloj en Havano. La rilato inter Feyenoord kaj UEA estas proksima, c\u0302ar ambau\u0306 estis fonditaj samjare, en 1908."}, {"text_idx": "#000011", "text": "Jam post la pasintjara gajno oni diskutis, c\u0302u la anoj de la Esperanto-teamo ricevu honoran membrecon de UEA. Nun al Cristiano Ronaldo estis promesita ne nur honora membreco, sed ankau\u0306 subteno de UEA al la nacia teamo de Portugalio en la monda pokalo, se li konsentos ludi en la Esperanto-teamo dum la kongreso."}, {"text_idx": "#000012", "text": "Cristiano Ronaldo anoncis pri sia konsento per mesag\u0302o en la esperantlingva fluo de Amikumu la 1-an de aprilo."}, {"text_idx": "#000018", "text": "Hm, evidente Johano falis ekster la ludon."}, {"text_idx": "#000019", "text": "Karaj sportesperantistoj, mi sciigu, ke en la UK 2019 en Lahti, Finnlando en nia teamo membros la legendeca ELMO!"}, {"text_idx": "#000025", "text": "Ne tute veras ke en la lastaj jaroj UEA c\u0302esis okupig\u0302i pri la futbalaj mondc\u0302ampionecoj:"}, {"text_idx": "#000026", "text": "En 2010 la UK okazis en Kubo; c\u0302ar tie la nacia sporto estas alia ol futbalo, la venko alvenis al la 'patrina patrujo', Hispanio."}, {"text_idx": "#000027", "text": "En 2014, oni faris c\u0302ion eblan por ke Argentino venku kaj fakte ili atingis la finalon; ke ili ne venkis ne estas kulpo de UEA, nur okazas ke argentinanoj ne estas fidindaj homoj."}, {"text_idx": "#000030", "text": "Saluton! C\u0302u tio estas vera novaj\u0302o ou\u0306 novaj\u0302o okaze de la tago de stultuloj? C\u0302ar mi reziginas partopreni c\u0302i jaran UKon, sed se li ludos por nia teamo, mi partoprenos la kongreson kaj ludos por nia teamo."}, {"text_idx": "#000034", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}]